શીર્ષક: સાઉથૈમ્પટન ટેસ્ટ મૅચમાં ઇંગ્લૅન્ડ સામે કેમ ન જીતી શક્યું ભારત?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ચોથી ટેસ્ટ મેચમાં કોહલીએ અનેક વ્યક્તિગત સિદ્ધિઓ મેળવી, પરંતુ ટીમને સફળતા ન મળી

માત્ર ચાર દિવસ રમાયેલી ચોથી ટેસ્ટ મૅચમાં અઢી દિવસ સુધી ભારતીય ટીમની મૅચ પર પકડ હતી. 

જોકે, ઇંગ્લૅન્ડે પ્રથમ ઇનિંગમાં પાછળ રહી ગયા બાદ જોરદાર વાપસી કરી અને ભારત માટે સિરીઝમાં વાપસીની તક પર પૂર્ણવિરામ મૂકી દીધું. 

જો ભારતીય ટીમ આ મૅચમાં જીત હાંસલ કરી હોત, તો સિરીઝ 2-2થી બરાબર થઈ હોત અને અંતિમ મૅચ નિર્ણાયક બની રહેત. 

જોકે, ઇંગ્લૅન્ડે હવે 3-1ની અજેય લીડ હાંસલ કરી લીધી છે, જેથી ભારત માટે સિરીઝમાં જીત મળવાની કોઈ શક્યતા રહી નથી.

ભારતના કપ્તાન વિરાટ કોહલીએ આ મૅચમાં ઘણી વ્યક્તિગત ઉપલબ્ધિઓ મેળવી. તેમણે સિરીઝમાં પાંચસો રન પુરા કર્યા અને કપ્તાન તરીકે ટેસ્ટ મૅચમાં ચાર હજાર રન બનાવનારા તેઓ પહેલા ભારતીય ક્રિકેટર બન્યા. 

આ તમામ ઉપલબ્ધિઓ હાથમાં રહેલી મૅચ ભારત હારી જતાં દબાઈ ગઈ. 

તમે આ વાંચ્યું કે નહીં?

કોહલીએ આ જીતનો શ્રેય ઇંગ્લૅન્ડના સારા પ્રદર્શનને આપ્યો, પરંતુ આ ટેસ્ટમાં હાર માટે ભારતીય ટીમની કેટલીક ભૂલો જવાબદાર હતી. 

મોઇન અલીનો ડર 

મોઇન અલી મેન ઑફ ધ મેચ જાહેર થયા

પ્લૅઇંગ ઇલેવનમાં વાપસીને યાદગાર બનાવનારા મોઇન અલીનો ડર ભારતીય બૅટ્સમૅન પર જોવા મળ્યો. 

ભારતીય બૅટ્સમૅનને ભલે વિશ્વમાં સ્પિનર સામે સારું પ્રદર્શન કરનારા માનવામાં આવતા હોય, પરંતુ આ મૅચમાં તેઓ તેમની છાપ પ્રમાણેનું પ્રદર્શન કરી શક્યા નહીં. 

મોઇન અલીએ પહેલી ઇનિંગમાં 63 રન આપીને પાંચ અને બીજા દાવમાં 71 રન આપીને ચાર વિકેટો લીધી. 

જેમાં કપ્તાન કોહલી (58 રન) અને અજિંક્યા રહાણે (51 રન)ની વિકેટ પણ સામેલ છે. 

મૅન ઑફ ધ મૅચ મોઇન અલીએ આ પીચ પર નવ વિકેટ લીધી, જ્યાં ભારતીય સ્ટાર સ્પિનર અશ્વિન માત્ર ત્રણ વિકેટ લઈ શક્યા. 

ઇંગ્લૅન્ડના કપ્તાન જો રૂટે મોઇનના વખાણ કરતાં કહ્યું, "આજે મેં તેને ઇંગ્લૅન્ડ માટે સર્વશ્રેષ્ઠ બૉલિંગ કરતાં જોયો હતો."

પકડ ઢીલી થવા દીધી 

ભારતીય બૉલરોએ ઇંગ્લૅન્ડને દબાવમાં લીધા બાદ પકડ ઢીલી કરી દીધી અને ટીમે તેનું નુકસાન વેઠવું પડ્યું. 

ઇંગ્લૅન્ડે પ્રથમ ઇનિંગ્ઝમાં માત્ર 86 રને છ વિકેટ ગુમાવી દીધી હતી. 

જે બાદ ભારતીય બૉલરોએ ઇંગ્લૅન્ડની છેલ્લી ચાર વિકેટ લેવામાં 160 રન આપી દીધા અને ઇંગ્લૅન્ડની ટીમ 246ના સન્માનજનક સ્કૉર સુધી પહોંચી ગઈ. 

આ પ્રમાણે જ બીજી ઇનિંગ્ઝમાં ઇંગ્લૅન્ડે 92 રન પર પ્રથમ ચાર વિકેટ ગુમાવી દીધી હતી, પરંતુ તે બાદ ઇંગ્લૅન્ડ 271 રન બનાવવામાં કામયાબ રહ્યું...